ΓΡΑΠΤΗ ΕΡΩΤΗΣΗ E-2279/01

υποβολή: Cecilia Malmstrm (ELDR) προς την Επιτροπή

(31 Ιουλίου 2001)

Θέμα: Εξέταση των αιτήσεων θεώρησης διαβατηρίου από τις πρεσβείες των κρατών του χώρου Σένγκεν

Μετά την έναρξη ισχύος της Σύμβασης του Σένγκεν, όλά τα κράτη του χώρου Σένγκεν έθεσαν σε εφαρμογή μια κοινή θεώρηση διαβατηρίου βραχείας διάρκειας, η οποία μπορεί να χορηγηθεί από την πρεσβεία κάθε κράτους του χώρου Σένγκεν στο εξωτερικό. Χάρη στην κοινή αυτή θεώρηση διαβατηρίου, οιπήκοοι τρίτων χωρών πουποχρεούνται να έχουν θεώρηση διαβατηρίου μπορούν να μετακινούνται ελεύθερα σε όλο το χώρο Σένγκεν κατά τη διάρκεια ισχύος της θεώρησης.

Ωστόσο, και παρόλο που η κοινή αυτή θεώρηση ισχύει για ολόκληρο το χώρο Σένγκεν, πολλοί αλλοδαποί που επιθυμούν να μεταβούν στην Ευρωπαϊκή Ένωση αντιμετωπίζουν προβλήματα, διότι στην πράξη τη θεώρηση για το χώρο Σένγκεν την εκδίδει μόνο η πρεσβεία της χώρας στην οποία επιθυμεί κυρίως να διαμείνει ο αιτών ή της χώρας από την οποία προέρχεται η πρόσκληση. Τούτο δημιουργεί προβλήματα, μεταξύ άλλων, και σε διάφορες χώρες της Νοτιοανατολικής Ευρώπης, όπου τα κράτη του χώρου Σένγκεν δεν εκπροσωπούνται πάντοτε από πρέσβη, αλλά ενίοτε μόνον από πρόξενο. Όταν δε το προξενείο δεν έχει τη δυνατότητα να εκδώσει θεώρηση, ο αιτών δεν βρίσκει βοήθεια από τις πρεσβείες των άλλων κρατών του χώρου Σένγκεν, που τον παραπέμπουν στην πλησιέστερη πρεσβεία της χώρας προορισμού. Έτσι, πολίτες της ΠΓΔΜ αναγκάστηκαν να μεταβούν στο Βελιγράδι (Γιουγκοσλαβία), πράγμα που συνεπάγεται ταξίδι 500 χιλιομέτρων, για να λάβουν θεώρηση για τη Σουηδία.

Δεδομένου ότι ο στόχος μιας κοινής θεώρησης για το χώρο Σένγκεν είναι η ελεύθερη κυκλοφορία εντός της Ευρωπαϊκής Ένωσης, σκόπιμο θα ήταν να απλοποιηθεί η διαδικασία αίτησης, όταν η ίδια θεώρηση ισχύει για όλες τις χώρες. Αυτή η απλοποίηση θα μπορούσε να πραγματοποιηθεί με το ναποχρεωθούν οι πρεσβείες των χωρών του Σένγκεν να εξετάζουν τις αιτήσεις θεώρησης για όλες αυτές τις χώρες.

Τι προτίθεται να κάνει η Επιτροπή για να απλοποιηθεί η διαδικασία αίτησης θεώρησης έτσι ώστε οιπήκοοι τρίτων χωρών πουποχρεούνται να έχουν θεώρηση να μπορούν να ζητήσουν θεώρηση για το χώρο Σένγκεν, όποια και αν είναι η χώρα προορισμού, από την πρεσβεία της επιλογής τους στη χώρα τους·

Απάντηση του κ. Vitorino Εξ ονόματος της Ευρωπαϊκής Επιτροπής

(13 Σεπτεμβρίου 2001)

Η αρμοδιότητα των κρατών εν όψει της χορήγησης έγκυρης ομοιόμορφης θεώρησης για το έδαφος του συνόλου των κρατών μελών του χώρου Σένγκεν, ορίζεται σύμφωνα με τις αρχές του άρθρου 12 της Σύμβασης για την εφαρμογή της συμφωνίας του Σένγκεν(1), η οποίαπογράφτηκε στις 19 Ιουνίου 1990. Τις πλέον ακριβείς προϋποθέσεις που επιτρέπουν να καθορίσουμε ποιό είναι το αρμόδιο να δεχθεί και να εξετάσει αίτηση για ομοιόμορφη θεώρηση κράτος μέλος, θέτει η κοινή προξενική εγκύκλιος πουιοθετήθηκε με την απόφαση της εκτελεστικής επιτροπής Σένγκεν no SCH/Com-ex (99) 131.

Κατ' εφαρμογήν αυτών των κανόνων δικαίου, το αρμόδιο για την εξέταση της αίτησης θεώρησης κράτος είναι εκείνο που, λαμβανομένουπόψη του στόχου του ταξιδίου και των δικαιολογητικών που παρουσιάζονται, εμφανίζεται ως το κράτος του κύριου προορισμού. Όταν οι περιστάσεις του προβλεπόμενου ταξιδίου δεν επιτρέπουν ναποδείξουμε με ευκολία το κράτος του κύριου προορισμού, το αρμόδιο για την εξέταση της αίτησης θεώρησης κράτος είναι εκείνο της πρώτης εισόδου, από τα εξωτερικά σύνορα του οποίου ο αιτών θα μπει στον κοινό ευρωπαϊκό χώρο ελεύθερης κυκλοφορίας Σένγκεν.

Σε παρόμοιες με την αναφερθείσα από το Αξιότιμο Μέλος του Κοινοβουλίου περιπτώσεις, το κράτος μέλος που δεν διαθέτει διπλωματική ή προξενική αντιπροσώπευση σε τρίτη χώρα, δύναται να εκπροσωπηθεί από ένα άλλο κράτος μέλος με στόχο την χορήγηση ομοιόμορφων θεωρήσεων Σένγκεν. Αυτή η εκπροσώπηση διεξάγεται βάσει διμερών συμφωνιών μεταξύ των ενδιαφερομένων κρατών μελών.

(1) ΕΕ L 239 της 22.9.2000.